Édouard Manet

Édouard Manet (23. tammikuuta 1832 Pariisi – 30. huhtikuuta 1883 Pariisi)britannica.com: Édouard Manet oli ranskalainen taidemaalari. Tyylisuunnaltaan hän sijoittuu realismin ja impressionismin välille. == Elämä == Manet oli arvostetun tuomarin poika, jonka lähteminen taiteilijanuralle oli vanhemmille kauhistus. Manet’n yksityiselämä oli värikästä, hänellä oli eksoottisia rakkaustarinoita ja syfilis, ja elämänsä loppuvaiheilla kuolio, joka johti toisen jalan amputointiin.Manet: the Man Who Invented Modern Art BBC Manet seurusteli vuosia poikavuosiensa pianonsoitonopettajattaren, hollantilaissyntyisen Suzanne Leenhoffin kanssa, ja tälle syntyneen pojan isä saattaa olla joko Manet tai hänen veljensä. Virallisesti poika esiteltiin Leenhoffin pikkuveljenä ja Manet’n kummipoikana. Manet meni Leenhoffin kanssa naimisiin isänsä kuoltua vuonna 1863. Sukunsa varakkuuden takia Manet ei ollut riippuvainen maalaustensa myyntituloista. Hän kuitenkin tavoitteli menestystä ja yleisön suosiota, ja tarjosi maalauksiaan konservatiiviseksi tunnettuun Pariisin salonkiin. Manet matkusteli laajasti. Nuoruusvuosinaan hän purjehti koululaivalla Brasiliaan, ja kierteli myöhemmin Euroopassa. Varsinkin Manet’n nuoruuden töissä näkyy vaikutteita hollantilaisista ja espanjalaisista maalauksista, joihin hän oli tutustunut matkoillaan. Manet’n läheisiä ystäviä olivat runoilija Charles Baudelaire, kirjailija Émile Zola ja taiteilija Berthe Morisot.Neret s. 49 Morisot rohkaisi Manet’ta maalaamaan ateljeen sijasta ulkoilmassa, mikä oli siihen aikaan uusi keksintö. Morisot meni myöhemmin naimisiin Manet’n veljen kanssa. Manet itse toimi eräänlaisena kummisetänä nuorten taiteilijoiden ryhmälle, johon kuuluivat Claude Monet, Pierre-Auguste Renoir, Edgar Degas, Camille Pissarro, Paul Cézanne, Alfred Sisley, Henri Fantin-Latour ja Frédéric Bazille. Nuoret ihailivat Manet’ta, ei niinkään hänen maalaustyylinsä vaan itsenäisyytensä tähden. Kun impressionistit järjestivät ensimmäisen näyttelynsä vuonna 1874, Manet päätti jäädä sen ulkopuolelle. Samana kesänä hän kuitenkin matkusti Monet’n luokse Argenteuiliin ja maalasi tästä ja tämän perheestä muotokuvia. Manet tuki Monet’ta ostamalla tämän maalauksia ja suosittelemalla tätä taidekauppiaille.Biography of Eduard Manet Impressionniste.net == Tunnetuimpia teoksia == Manet’n tunnetuin teos on öljyvärimaalaus Aamiainen ruohikolla (), alkuperäiseltä nimeltään Le Bain (), jonka Manet maalasi joskus vuosien 1862 ja 1863 välillä. Maalaus herätti aikanaan paljon keskustelua. Teoksessa alaston nainen on modernisti pukeutuneiden miesten seurassa. Alastomuus oli ollut hyväksyttävää vain antiikin taruihin yhdistettynä, arjesta etäännytettynä. Toisaalta Manet osoittaa kunnioitusta vanhoille mestareille – sommittelu on peräisin Rafaelin piirroksesta. Teoksen viimeistely on kepeän luonnosmainen. Manet tarjosi sitä Pariisin salonkiin, mistä se hylättiin keskeneräisenä. Maalaus oli ensimmäisen kerran näytillä Salon des Refusésissa vuonna 1863. Nykyisin se kuuluu Pariisin Musée d’Orsayn kokoelmiin. Aikaisempi pienempi versio maalauksesta on nähtävillä Lontoon Courtauld Galleryssa.Le Déjeuner sur l'herbe Web Museum Toinen aikanaan paljon huomiota herättänyt teos on Olympia vuodelta 1863. Siinä alaston vaalea malli makaa divaanilla, ja hänen takanaan seisoo mustaihoinen palvelijatar, joka ojentaa kukkakimppua. Vaikka maalaus jatkoi alastonmaalausten vuosisatoja pitkää perinnettä, se herätti suurta kohua, kun Manet esitteli sen Pariisin salongissa vuonna 1865. Mallia ympäröivissä pikkuesineissä nähtiin viitteitä siitä, että teos kuvasi prostituoitua.Shock of the Nude: Manet's Olympia PBS Vanhempana Manet maalasi monia teoksia väkijoukoista kahviloissa ja erilaisissa yleisötapahtumissa. Hän uudisti myös historiamaalauksen perinnettä kuvaamalla oman aikansa sotatapahtumia. Manet teki useita versioita maalauksesta Keisari Maksimilianin teloitus, jossa Meksikon tasavaltalaiset teloittavat Ranskan tukeman Meksikon keisarin Maksimilianin.Manet and the Execution of Maximilian MOMA 2007 Teoksen esittäminen Ranskassa oli kiellettyä vuoteen 1879 asti.The Execution of Emperor Maximilian Art Through Time Kuva Maalaus Valmistunut Koko Sijainti Absintinjuoja Le Buveur d'absinthe 1858 / 1859 180,5 × 105,6 cm Ny Carlsberg Glyptotek (Kööpenhamina) Auguste Manet'n muotokuva Portrait de M. et Mme Auguste Manet 1860 111,5 × 91 cm Musée d'Orsay (Pariisi) Le Chanteur espagnol 1860 147,3 × 114,3 cm Metropolitan Museum of Art (New York) La Nymphe surprise 1860 / 1861 146 × 114 cm Musée national des Beaux- Arts (Buenos Aires) L'Enfant à l'épée 1861 131 × 93,3 cm Metropolitan Museum of Art (New York) Lola de Valence 1862 123 × 92 cm Musée d'Orsay (Pariisi) La Musique aux Tuileries 1862 76 × 118 cm National Gallery (Lontoo) 25px Mlle V. en costume d'espada 1862 165,1 × 127,6 cm Metropolitan Museum of Art (New York) Portrait de Victorine Meurent 1862 42,9 × 43,7 cm Museum of Fine Arts (Boston) Olympia 1863 130,5 × 190 cm Musée d'Orsay (Pariisi) Aamiainen ruohikolla Le Déjeuner sur l'herbe 1863 208 × 264,5 cm Musée d'Orsay (Pariisi) Jeune Homme en costume de majo 1863 188 × 125 cm Metropolitan Museum of Art (New York) Le Christ mort et les anges 1864 179 × 150 cm Metropolitan Museum of Art (New York) Homme mort 1864 / 1865 75,9 × 155,3 cm National Gallery of Art (Washington D.C.) Le Combat du Kearsarge et de l'Alabama 1865 134 × 127 cm Philadelphia Museum of Art (Philadelphia) Lukuhetki La Lecture 1865 74 × 61 cm Musée d'Orsay (Paris) Kristuksen pilkkaaminen Jésus insulté par les soldat 1865 190,8 × 148,3 cm The Art Institute (Chicago) Jeune Dame en 1866 1866 185,1 × 128,6 cm Metropolitan Museum of Art (New York) Huilunsoittaja Le Joueur de fifre 1866 161 × 97 cm Musée d'Orsay (Pariisi) Les Courses à Longchamp 1867 43,9 × 84,5 cm The Art Institute (Chicago) Les Bulles de savon 1867 100,5 × 81,4 cm Musée Calouste Gulbenkian (Lissabon) Keisari Maximilianin teloitus L'Exécution de Maximilien 1868 252 × 305 cm Städtische Kunsthalle (Mannheim) Portrait d'Émile Zola 1868 146 × 114 cm Musée d'Orsay (Pariisi) Le Déjeuner dans l'atelier 1868 118 × 154 cm Neue Pinakothek (München) Sur la plage de Boulogne 1869 32 × 65 cm Virginia Museum of Fine Arts (Richmond) Clair de lune sur le port de Boulogne 1869 82 × 101 cm Musée d'Orsay (Pariisi) Le Départ du vapeur de Folkestone 1869 60 × 73 cm Philadelphia Museum of Art Parveke Le Balcon 1869 170 × 124 cm Musée d'Orsay (Pariisi) Repos 1869 / 1870 150,2 × 114 cm The Risd Museum (Providence) Berthe Morisot au bouquet de violettes 1872 55 × 38 cm Musée d'Orsay (Pariisi) Le Chemin de fer 1872 / 1873 93,3 × 111,5 cm National Gallery of Art, Washington, D.C. En Bateau 1874 97,1 × 130,2 cm Metropolitan Museum of Art (New York) Argenteuil 1874 149 × 115 cm Musée des Beaux-Arts (Tournai) Claude Monet peignant dans son atelier 1874 50 × 64 cm Neue Pinakothek (München) Le Linge 1875 145 × 115 cm Barnes Foundation (Philadelphia) Portrait de Stéphane Mallarmé 1876 27 × 36 cm Musée d'Orsay (Pariisi) Nana 1877 154 × 115 cm Hampurin taidehalli Au Café 1878 78 × 83 cm Musée Oskar Reinhart, Winterthur La Prune 1878 73,6 × 50,2 cm National Gallery of Art (Washington, D.C.) La Rue Mosnier aux drapeaux 1878 65,5 × 81 cm J. Paul Getty Museum (Los Angeles) Chez le Père Lathuille 1879 93 × 112 cm Musée des Beaux-Arts (Tournai) Autoportrait à la palette 1879 83 × 67 cm Yksityiskokoelma Portrait de Clemenceau 1879–1880 L'Évasion de Rochefort 1881 143 × 114 cm Kunsthaus Zürich L'Automne (Méry Laurent) 1881 73 × 51 cm Nancyn taidemuseo Pertuiset, le chasseur de lion 1881 São Paulon taidemuseo Folies Bergèren baari Un bar aux Folies Bergère 1881 / 1882 96 × 130 cm Courtauld Institute (Lontoo) == Lähteet == * === Viitteet === == Aiheesta muualla == * Michel Foucault, La peinture de Manet Luokka:Impressionistit Luokka:Ranskalaiset taidemaalarit Luokka:Vuonna 1832 syntyneet Luokka:Vuonna 1883 kuolleet Luokka:Seulonnan keskeiset artikkelit